BECKWITH] TEXT AND TRANSLATION sy (1h 
Alaila, hai aku la o Kauakahialii, “I ka po mua, mahope iho o ko 
laua halawai ana me kuu wahi kahu nei, hai mai la ola 1 kona manawa 
e hiki mai ai i kahi o ko makou wahi e noho ana, a hai mai la no 
hoi oia i na hoailona o kona hiki ana mai; no ka mea, ua olelo aku 
kuu wahi kahu nei i kane au na ua wahine nei, me ke koi aku no hoi 
e iho pu mai laua me ua wahi kahu nei o’u, aka, ua hai mai kela i 
kana olelo, ‘E hoi oe a ko hanai, kuu kane hoi au e olelo mai nei, 
olelo aku oe ia ia, a keia po wau hiki aku, ina e kani aku ka leo o 
ka Ao, aole wau iloko oia leo; a kani aku ka leo 0 ka Alala, aole no 
wau loko oia leo; i na e kani aku ka leo 0 ka Elepaio, hoomakaukau 
wau no ka iho aku; ai kani aku ka leo 0 ka Apapane, alaila, ua puka 
wau mawaho o kuu hale nei; hoolohe mai auanei oe a1 kani aku ka 
leo o ka Liwipolena, alaila, aia wau mawaho o ka hale o ko hanai; 
imi ae olua a loaa wau mawaho, ola kuu manawa e launa ai me ko 
hanai.’ Pela mai ka olelo ua wahi kahu nei o’u. 
“T ka po hoi ana e kauoha nei, aole 1 hiki ae, 0 1 kali aku makou 
a ao ia po, aole i hiki ae; o na manu wale no kai kani mai, manao 
iho la wau he wahahee na kuu wahi kahu; 1 Punahoa nae lakou nei 
(Kailiokalauokekoa ma) kahi i moe ai mena aikane. No kuu manao 
he wahahee na kuu wahi kahu, nolaila, kauoha ae ana wau i ka 
Hamuku e hoopaa i ke kaula; aka, ua hala e ua wahi kahu nei 0’ i 
uka o Paliuli, e ninau aku i ua wahine nei i ke kumu o kona hiki ole 
ana 1 kai 1a po, me ka hai aku no hoi e make ana ia. 
“A pau kana olelo.ana ia Laieikawai i keia mau mea, i mai la ka 
wahine i ua wahi kahu nei 0’u, ‘ E hoi oe, a ma keia po hiki aku au, e 
lke me ka’u kauoha ia oe 1 ka po mua, pela no wau e hiki aku ai.’ 
“Ta po iho, oia ka po e hiki mai ai ua wahine nei, ua puka mua ae 
jakou nei (Kailiokalauokekoa ma) 1 ke ao, i ua po nei e kaao ana 
no o ianei ia makou, i ke kihi o ke ahiahi, kani ana ka leo 0 ka Ao; 
i ka pili o ke ahiahi, kani ana ka leo o ka Alala; i ke kau, kani ka 
leo o ka Elepaio; i ka-pili o ke ao, kani ana ka leo o ka Apapane; 
a 1 ka owehewhe ana o ke alaula, kani ana ka leo o ka Liwipolena; 
ia kani ana no hoi, malu ana ke aka ma ka puka o ka hale, aia hoi, 
ua paa oloko i ka noe, a i ka mao ana ae, e kau mai ana kela iluna 
o ka eheu o na manu, me kona nani nui.” 
A no keia olelo a Kauakahialii imua o na’lii, ua hookuiia mai ko 
Aiwohikupua kino okoa e ka imi nui, me ka ninau aku, “ Owai ka 
inoa ola wahine?” 
Hatia aku la oia o Laieikawai; a no ka iini nui o Aiwohikupua i 
keia mea a Kauakahialii e olelo nei, manao iho la ia e kii 1 wahine 
mare nana, aka, ua haohao o Aiwohikupua no keia wahine. Nolaila, 
hai aku oia i kana olelo imua o Kauakahialii, “ Ke haohao nei wau i 
keia wahine, no ka mea, owau ka mea nana i kaapuni keia mau 
mokupuni, aole wau i ike i kekahi wahine e kau mai iluna o ka 
eheu o na manu; me he mea la no kukulu o Tahiti mai ia wahine, 
noloko o Moaulanuiakea.” 
